stanford-oval/wikipedia huggingface dataset:
Compact Macintosh
Aiheesta muualla

Compact Macintoshien tekniset tiedot
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Crown of Creation

| Crown of Creation Jefferson Airplane |
| --- | --- | --- |

Studioalbumin tiedot
 Äänitetty : 18. helmikuuta– 5. kesäkuuta 1968 Hollywood, Kalifornia
 Julkaistu: syyskuu 1968
 Formaatti: LP, CD
 Tuottaja(t): Al Schmitt
 Tyylilaji: psykedeelinen rock, acid rock
 Kesto: 38.31
 Levy-yhtiö: RCA Records
Listasijoitukset
  6. (1968)    9. (14. lokakuuta 1968)
Jefferson Airplanen muut julkaisut
| After Bathing at Baxter's 1967 | Crown of Creation 1968 | Bless Its Pointed Little Head 1969 |
Crown of Creation on Jefferson Airplane -yhtyeen neljäs studioalbumi, joka julkaistiin syyskuussa 1968. Hieman kaupallisesti flopanneen edellisalbumin jälkeen, Crown of Creation menestyi jälleen hyvin, nousten Yhdysvalloissa listan sijalle 6.
"Triad"-kappaleen on kirjoittanut David Crosby, joka oli tehnyt sen alun perin The Byrds-yhtyeen käyttöön, mutta yhtyeen muut jäsenet hylkäsivät sen.
Kappaleet

A-puoli
Lather – 2.56 (säv. Grace Slick)
In Time – 4.11 (säv. Paul Kantner/Marty Balin)
Triad – 4.54 (säv. David Crosby)
Star Track – 3.08 (säv. Jorma Kaukonen)
Share a Little Joke – 3.06 (säv. Balin)
Chushingura – 1.17 (säv. Spencer Dryden)
B-puoli
If You Feel – 3.20 (säv. Gary Blackman/Balin)
Crown of Creation – 2.53 (säv. Kantner)
Ice Cream Phoenix – 2.59 (säv. Kaukonen/Charles Cockey)
Greasy Heart – 3.25 (säv. Slick)
The House at Pooneil Corners – 5.49 (säv. Kantner/Balin)
Kappaleet > Vuoden 2003 painoksen bonuskappaleet

Ribump Ba Bap Dum Dum – 1.29 (säv. Dryden/William Goodwin)
Would You Like a Snack – 2.37 (säv. Frank Zappa/Slick)
Share a Little Joke – 3.06 (singleversio, mono, säv. Balin)
The Saga of Sydney Spacepig – 7.55 (ennenjulkaisematon, säv. Dryden)
Kokoonpano

Marty Balin – laulu, rytmikitara
Grace Slick – laulu, piano, urut
Paul Kantner – rytmikitara, laulu
Jorma Kaukonen – soolokitara, laulu
Spencer Dryden – rummut, piano, urut, laulu
Jack Casady – bassokitara
Criulenin piiri

Piiri tummennettuna Moldovan kartalla.
Criulenin piiri on hallintopiiri Keski-Moldovassa. Piirin hallintokeskus on Criuleni.
Piirin pinta-ala on 688 neliökilometriä, ja väkiluku vuonna 2014 noin 70 648.
Dahomeyn tasavalta

Dahomeyn tasavalta (ransk. République du Dahomey) perustettiin 11. joulukuuta 1958 itsehallinnollisena siirtomaana osana Ranskan yhteisöä. Ennen itsehallinnon saamista valtio oli ollut Ranskan Dahomey, joka oli ollut osana Ranskan unionia. 1. elokuuta 1960 Ranskan Dahomeylle myönnettiin täydellinen itsenäisyys Ranskasta.
Näin itsenäistyivät uudelleen maan entinen osa Dahomeyn kuningaskunta, sekä sen ympäröivät seudut, aikaisemmat protektoraatit Porto-Novo ja Grand-Popo. Ne tulivat nyt yhtenäisvaltioksi ja tasavallaksi, jotka olivat olleet Ranskan miehittämiä 66 vuoden ajan.
Dahomeyn armeija kumosi maansa perustuslain 22. joulukuuta 1965 ja otti vallan itselleen.
Vuonna 1975 valtion nimi muutettiin Beninin tasavallaksi, sillä sanaa ”Benin” pidettiin poliittisesti neutraalina kaikille maan etnisille ryhmille, kun taas sana ”Dahomey” johtaa juurensa fonien hallitsemasta Dahomeyn kuningaskunnasta.
Citizens!

| Citizens!> Tiedot |
| --- | --- |
Toiminnassa:  2010–
Tyylilaji:  indie rock, synthpop, indie pop, alternative, indietronica
Kotipaikka:  Lontoo, Yhdistynyt kuningaskunta
Laulukieli:  englanti
Jäsenet:  Tom Burke, Thom Rhoades, Martyn Richmond, Lawrence Diamond ja Mike Evans
Levy-yhtiö:  Kitsuné
Aiheesta muualla
Kotisivut
Infobox OKNimi-testi OK: 
Citizens! on brittiläinen indie rock -yhtye, joka perustettiin Lontoossa vuonna 2010. Yhtyeen jäsenet ovat Tom Burke (solisti), Thom Rhoades (kitara), Martyn Richmond (basso), Lawrence Diamond (koskettimet) ja Mike Evans (rummut). Citizens! julkaisi debyyttialbuminsa Here We Are vuonna 2012.
True Romance -kappaleen musiikkivideo, jonka on ohjannut We Are From L.A., on voittanut useita palkintoja kuten vuoden 2013 Fubiz Award for the Best Music Videon.
Julkaisut > Albumits

| --- | --- |
Vuosi: Nimi
2012: Here We Are Julkaistu: 28. toukokuuta 2012 (Iso-Britannia/EU), 9. lokakuuta 2012 (Yhdysvallat)  Formaatti: CD, LP ja digitaalinen lataus
2015: European Soul Julkaistu: 13. huhtikuuta 2015  Formaatti: CD, LP ja digitaalinen lataus
Julkaisut > EP:t

| --- | --- |
Vuosi: Nimi
2012: Caroline EP Julkaistu: 29. toukokuuta 2012  Formaatti: digitaalinen lataus  Julkaistu vain Yhdysvalloissa
Julkaisut > Singlet

| --- | --- |
Vuosi: Nimi
2011: True Romance Formaatti: 7", digitaalinen lataus  Julkaistu: 19. joulukuuta 2011
2012: Reptile Formaatti: 7", digitaalinen lataus  Julkaistu: 16. huhtikuuta 2012
2012: Caroline Formaatti: digitaalinen lataus  Julkaistu: 2. heinäkuuta 2012
Laitakari (Haukipudas)

Laitakari
Laitakari kuvattuna Kiiminkijoen etelärannalta.
| --- | --- |
Sijainti:  65°13.088′N, 025°16.222′E, Oulu Suomi
Saariryhmä:  Kiiminkijokisuisto
Pinta-ala:  noin 0,91 km²
muokkaa - muokkaa wikitekstiä - muokkaa Wikidataa
Laitakari on saari Perämerellä Oulun Haukiputaalla Martinniemen edustalla, Kiiminkijoen pohjoisrannalla. Saaren rannat ovat avointa jyrkkärantaista kivikkoa.
Saaren pohjoisosat ovat edelleen luonnontilaisia lukuun ottamatta pienimuotoisia harvennushakkuita. Laitakari kuuluu Laitakari–Häyrysenniemi–Purjekari-Natura-alueeseen. Saaren etelärannalla sijaitsee edelleen Martinniemen sahan ja Laitakarin puuhiomon käytössä ollut satama-alue, joka nykyisin toimii huvivene- ja kalasatamana. Laitakariin menevän tien varrella toimii nykyään Martinniemi Timber Oy sekä Jätehuolto Kropsu.
Puuhiomo

Saaren eteläosa on sataman lisäksi ollut teollisuusaluetta ja siellä on sijainnut Rauma-Repola-yhtiöön kuulunut Martinniemen puuhiomo ja siihen kuulunut höyryvoimalaitos. Saarella ollutta puuhiomon vanhaa tiilipiippua, tiilistä hiomorakennusta sekä voimalaitosta ehdotettiin useaan otteeseen purettavaksi. Piippua käytettiin yleisesti maamerkkinä, sillä se erottui kauas merelle. Saaren maa-alueet ovat osittain UPM-Kymmene Oyj:n omistuksessa. Voimalaitos ja piippu purettiin vuonna 2017.
Rautatie

Saari on yhdistetty mantereeseen pengertiellä, joka on aiemmin ollut Martinniemen radan jatkeena olleen puuhiomolle johtavan teollisuusradan pengerrys. Radalla on liikennöity tehtaan omilla vetureilla Deutz 22909/1938 ja Saalasti Otso1 70/1970.
Paperitehdassuunnitelma

Kajaani Oy suunnitteli mahdollista paperitehtaan rakentamista Martinniemeen tai Laitakariin yhdessä Rauma-Repolan kanssa 1960-luvun alussa. Kajaani todettiin kuitenkin paremmaksi vaihtoehdoksi.
Aiheesta muualla

Kattava kuvareportaasi alueen teollisuushistoriasta[vanhentunut linkki]
Oulun yliopisto: Pohjois-Suomessa puunjalostusteollisuutta harjoittaneet yhtiöt
Kuva Martinniemen saha-alueesta
Kuva Laitakarista ja Martinniemestä[vanhentunut linkki]
Virtanen, Sakari, Puusta elävä. Kajaani Oy:n vaiheita vuodesta 1946. Kajaani Oy 1907–1982. Toinen osa. Helsinki 1985. (75-vuotisjuhlajulkaisu)
Könönen, Terho A. (1981) Martinniemen saha 75 vuotta. Pohjois-Karjalan kirjapaino. Joensuu.
David Draiman

| David Draiman |
| --- | --- |
 David Draiman vuonna 2009
Henkilötiedot
Syntynyt: 13. maaliskuuta 1973 (ikä 51) Brooklyn, New York
Ammatti:  muusikko, tuottaja
Muusikko
Laulukielet:  englanti
Aktiivisena:  1996–
Tyylilajit:  heavy metal, nu metal, hard rock, alternative metal, industrial metal
Yhtyeet:  Disturbed, Device
Levy-yhtiöt:  Reprise Records, Giant Records
Aiheesta muualla
www.disturbed1.com
  [ Muokkaa Wikidatassa ] [ ohje ]  
David Michael Draiman (s. 13. maaliskuuta 1973 Brooklyn, New York) on yhdysvaltalaisen Disturbed-yhtyeen laulaja.
Draiman on opiskellut taloushallintoa, yhteiskuntatieteitä ja filosofiaa. Draimanin taustat ovat juutalaiset, mutta hän ei ole uskonnollinen.
Diskografia

The Sickness (2000)
Believe (2002)
Ten Thousand Fists (2005)
Indestructible (2008)
Asylum (2010)
The Lost Children (2011)
Immortalized (2015)
Evolution (2018)
Divisive (2022)
"Forsaken" (2002)
"Dance in the Rain" (Megadethin vieraslaulaja) (2013)
Device (2013)
Aiheesta muualla

Kuvia tai muita tiedostoja aiheesta David Draiman Wikimedia Commonsissa
Damon ja Pythias

Damon (m.kreik. Δάμων, Dāmōn) ja Pythias (Πυθίας, tai Fintias, Φιντίας, lat. Phintias) (400-luku eaa.) olivat kummatkin Pythagoraan oppilaita. Kreikkalaisessa mytologiassa heidän legendastaan on tullut ystävyyssuhteessa vallitsevan luottamuksen ja lojaliteetin symboli.
Legenda

Legendan mukaan Pythias ja hänen ystävänsä Damon matkustivat kummatkin Syrakusaan. Pythias sai syytteen juonittelusta Syrakusan kuningasta, Dionysios I:stä vastaan. Rangaistuksena hänet määrättiin kuolemaan. Pythias hyväksyi rangaistuksen, mutta pyysi päästä käymään kerran kotona, että voisi järjestellä asiansa ja hyvästellä perheensä. Dionysios ei halunnut mennä lankaan ja kieltäytyi, sillä hän oli varma, että Pythias pakenisi eikä palaisi koskaan. Damon riskeerasi oman vapautensa ja tarjoutui jäämään pantiksi, kunnes Pythias palaisi. Dionysios hyväksyi tarjouksen sillä ehdolla, että jos Pythias ei palaa, Damon kuolee hänen sijastaan. Damon hyväksyi tämän. Pythias vapautettiin.
Dionysios oli varma, että Pythias ei koskaan palaisi, ja sinä päivänä kun tämän oli tarkoitus palata, Dionysios valmistautui teloittamaan Damonin. Pythias palasi juuri kun Damonia oltiin teloittamassa. Pythias pyysi ystävältään anteeksi myöhästymistään, ja kertoi, kuinka merirosvot olivat kaapanneet laivan sen ollessa matkalla kohti Syrakusaan, ja hänet heitettiin mereen. Dionysios kuunteli, kun Pythias kertoi, kuinka hän ui rantaan ja hankkiutui Syrakusaan niin nopeasti kuin mahdollista, saapuen perille juuri viime hetkellä.
Dionysios oli niin otettu ystävysten välisestä luottamuksesta ja lojaliteetista, että hän vapautti sekä Damonin että Pythiaksen, ja pyysi heitä jäämään hoviinsa.
Muita versioita

Useat antiikin ajan kirjailijat ovat kertoneet legendan, mukaan lukien  Cicero, Diodoros, Hyginus ja Polyainos. Yksityiskohdat jotka eroavat ovat:
kumpi ystävistä oli alun perin tuomittu kuolemaan
syy kuolemantuomioon
syy päästä vapaaksi joksikin aikaa
odotuksen kesto
syy paluun viivästymiseen
suostuivatko Damon ja Pythias lopussa Dionysioksen ystäviksi
Aiheesta muualla

Fieser, James & Dowden, Bradley (toim.): Damon The Internet Encyclopedia of Philosophy. (englanniksi)
Clifton Karhu

Clifton Karhu (23. marraskuuta 1927 Duluth, Minnesota – 24. maaliskuuta 2007 Kanazawa) oli japaninamerikkalainen kuvataiteilija.
Hän syntyi Duluthissa ja opiskeli Minneapolisissa Yhdysvalloissa, Minnesotan osavaltiossa, ja asui ja työskenteli Japanissa vuodesta 1955. Hän aloitti maalaamalla öljyväreillä ja akvarelleilla, ja 1960-luvulta alkaen hän teki japanilaistyylisiä värillisiä puupiirroksia.
Karhulla oli laaja näyttely Retretissä vuonna 1990. Hänellä oli suomalaissyntyiset vanhemmat.
Aiheesta muualla

Artelino (elämäkerta)
Artelino[vanhentunut linkki] (teoskuvia)
Ren Brown (Arkistoitu – Internet Archive) (teoskuvia)
Crișana

Crișanan sijainti Romaniassa
Crișana (unk. Körösvidék, saks. Kreischgebiet) on historiallinen alue Romanian luoteisosassa ja Unkarin itäosassa. Crișana on saanut nimensä aluetta halkovasta Crișjoesta (unk. Körös).
Crișana muodostuu seuraavista hallinnollisista alueista:
Romaniassa: Bihorin piirikunta sekä suurin osa Aradin piirikuntaa
Unkarissa: Hajdú-Biharin ja Békésin läänit.
Historia

Crișana kuuluu alueisiin, jotka liitettiin ensimmäisen maailmansodan jälkeen Unkarista Romaniaan. Tästä syystä sitä usein pidetään virheellisesti osana Transilvaniaa.
Kuningas Oidipus

| Kuningas Oidipus> Οἰδίπους τύραννος |
| --- | --- |
 Sokea Oidipus jättää lapsensa jumalten huomaan. Bénigne Gagneraux, 1784.
Kirjoittaja:  Sofokles
Alkuperäiskieli:  muinaiskreikka (klassinen)
Tyylilaji:  tragedia
Tapahtumapaikka ja -aika:  Theba, kuninkaallinen palatsi
Kantaesitys:  429 eaa.
Kantaesityspaikka:  Dionysoksen teatteri, Ateena
Henkilöt
Henkilöt:  Oidipus, Theban kuningas Iokaste, kuningatar Kreon Teiresias, tietäjä Zeuksen pappi sanansaattaja paimen palvelija Oidipuksen tyttäret pappeja, saattueväkeä ym.
Kuoro:  Theban vanhimmat
Kuningas Oidipus (m.kreik. Οἰδίπους τύραννος, Oidipūs tyrannos, lat. Oedipus rex tai Oedipus tyrannus) on Sofokleen kirjoittama antiikin kreikkalainen tragedia, joka kertoo Oidipuksen traagisesta kohtalosta: siitä, että tämä ymmärtää tietämättään surmanneensa isänsä ja naineensa oman äitinsä.
Historia

Kuningas Oidipus kuuluu Sofokleen keski-iän tuotantoon. Sen kantaesitys tapahtui Ateenan Dionysoksen teatterilla noin vuonna 429 eaa. Tragedia on kirjoitusjärjestyksessä toinen Sofokleen kolmesta Thebaan sijoittuvasta tragediasta näytelmien Antigone ja Oidipus Kolonoksessa ohella. Näytelmien tapahtumien sisäisessä tapahtumajärjestyksessä se sijoittuu kuitenkin ensimmäiseksi. Sitä seuraavat Oidipus Kolonoksessa -näytelmän tapahtumat, jotka muodostavat sovittavan päätöksen Oidipus-tarulle, sekä Antigone, joka kuvaa hieman myöhempää aikaa.
Sisältö

Näytelmä noudattaa tyypillisen kreikkalaisen tragedian rakennetta sekä perusideaa, jonka mukaan tragedia keskittyy yhteen valittuun osaan laajempaa myyttiä, ja sijoittuu yhteen tapahtumapaikkaan. Näytelmä koostuu 1 530 runosäkeestä.
Sisältö > Tausta

Oidipus syntyi Theban kuninkaan Laioksen ja kuningattaren Iokasten pojaksi. Pian pojan syntymän jälkeen Laios sai kuulla oraakkelilta, että tulisi kuolemaan oman poikansa käden kautta. Siksi hän määräsi Iokasten surmaamaan lapsen. Iokaste, sen enempää kuin tehtävän tältä saanut palvelijakaan, ei kuitenkaan pystynyt surmaamaan poikaa, ja niin tämä hylättiin Kithairon-vuorelle. Paimen löysi Oidipuksen, ja lopulta poika päätyi kasvatettavaksi Korintin kuninkaan Polyboksen ja kuningattaren Meropen hoviin aivan kuin kuninkaan omana poikana.
Kasvettuaan Oidipus huolestui huhuista, joiden mukaan hän ei ollut kuninkaan oma poika. Hän kysyi neuvoa oraakkelilta, ja tämä ennusti, että Oidipus tulisi surmaamaan isänsä ja naimaan äitinsä. Koska Oidipus uskoi olevansa Polyboksen ja Meropen poika, hän jätti Korintin kauhistuneena. Thebaan johtavalla tiellä hän kohtasi Laioksen, riitautui tämän kanssa ja surmasi tämän tietämättä, että kyseessä oli hänen oma isänsä. Myöhemmin hän ratkaisi sfinksin esittämän arvoituksen, ja vapautti näin Theban sfinksin kirouksesta. Palkintona hän sai kaupungin kuninkuuden ja leskeksi jääneen kuningattaren Iokasten puolisokseen, ja he saivat useita lapsia.
Näin Oidipusta koskenut ennustus oli toteutunut, vaikka tässä vaiheessa kukaan päähenkilöistä ei vielä tiedä sitä. Kuningas Oidipusta seuranneet katsojat tunsivat Oidipuksen tarinan valmiiksi. Yleisön kiinnostus kohdistui siihen, kuinka Sofokles esittää sen, kuinka Oidipuksen kohtalo paljastuu tälle itselleen Sofokleen kirjoittamassa versiossa.
Tulkintoja

Kuningas Oidipusta on usein pidetty yhtenä kreikkalaisen tragedian lajityyppiä parhaiten edustavista teoksista – tragediana par excellence – ja Sofokleen tuotannon huipputeoksena. Draama etenee tehokkaasti niin, että Oidipuksen karu kohtalo paljastuu tälle itselleen vähitellen; Päivö Oksalan sanoin ”Sofokles ikään kuin kerii Oidipuksen kohtalon vyyhdin auki kohtaus kohtaukselta”. Oidipus haluaa selvittää Laioksen murhan, ja kulkee askel askeleelta kohti omaa tuhoaan ymmärtämättä sitä itse.
Näytelmän pääteemaksi voidaan nähdä kohtalon ja vapaan tahdon välinen suhde: missä määrin ihminen voi vapaalla tahdolla vaikuttaa kohtaloonsa, joka on kreikkalaisissa tragedioissa usein ennalta määrätty ja oraakkelien ennustama. Traagiset päähenkilöt syyllistyvät yleensä johonkin traagiseen virheeseen, hamartiaan, josta heitä lopulta rangaistaan. Oidipuksen tapauksessa ei kuitenkaan ole selvää, mikä tällainen virhe olisi. Oidipus ei myöskään kärsi hänen mukaansa vasta nykyaikana nimetystä Oidipus-kompleksista, sillä hän on surmannut isänsä ja nainut äitinsä täysin tietämättään. Oidipuksen elämän käänteet ovat kaikki seurausta puhtaasti kohtalosta.
Toisena merkittävänä teemana näytelmässä voidaan nähdä ihmisten halu sulkea silmänsä karuilta tosiasioilta: sekä Oidipus että Iokaste tekevät kaikkensa, ettei heidän tarvitsisi myöntää totuutta, joka tulee näytelmän kuluessa yhä ilmiselvemmäksi.
Kirjallisuutta > Suomennokset

Sofokles: Kuningas Oidipus.  (Suomentanut Otto Manninen)  Werner Söderström osakeyhtiö, 1937.
Sofoles: Kuningas Oidipus. Teoksessa Sofokles: Antigone; Kuningas Oidipus.  (Suomentaneet Elina Vaara & Otto Manninen. Johdannon kirjoittanut Päivö Oksala)  Porvoo Helsinki:  WSOY, 1966.
Sofokles: Kuningas Oidipus.  (Suomentanut Veijo Meri)  Helsinki:  Otava, 1988.  ISBN 951-1-10397-0.
Sofokles: Kuningas Paksujalka.  (Käännöstyöryhmä: Kari Heiskanen ym)  Helsingissä:  Nostromo, 1990.  ISBN 951-620-002-8.
Kirjallisuutta > Muita käännöksiä ja tekstilaitoksia

Sophocles: Oedipus Rex. Teoksessa Sophoclis fabulae.  (Toimittaneet Hugh Lloyd-Jones & Nigel Wilson. Oxford Classical Texts)  Oxford University Press, 1990.  ISBN 978-0-19-814577-6.  Kreikankielinen alkuteksti.
Sophocles: Oedipus Tyrannus. Teoksessa Sophocles Volume I.  (Ajax. Electra. Oedipus Tyrannus. Käännös Hugh Lloyd-Jones. Loeb Classical Library 20)  Cambridge, Massachusetts:  Cambridge University Press, 1994.  ISBN 9780674995574.  Kreikankielinen alkuteksti ja englanninkielinen käännös.
Kirjallisuutta > Muuta kirjallisuutta

Bloom, Harold: Sophocles’ Oedipus Rex.  (Bloom’s Modern Critical Interpretations)  Infobase Publishing, 2006.  ISBN 1438114109.  (englanniksi)
Sheehan, Sean: Sophocles’ ’Oedipus the King’. A Reader's Guide.  Bloomsbury Publishing, 2012.  ISBN 1441152857.  (englanniksi)
Aiheesta muualla

Kuvia tai muita tiedostoja aiheesta Kuningas Oidipus Wikimedia Commonsissa
Aho, Hanna: Antiikin ajan murhamysteerissä kuninkaatkin sortuvat. Helsingin Sanomat 5.11.2009.
Σοφοκλής: Οἰδίπους Τύραννος. Wikisource. (muinaiskreikaksi)
Sophocles: Oedipus Rex. Wikisource. (englanniksi)
Sophocles: Oedipus Tyrannus. Perseus. (muinaiskreikaksi) (englanniksi)
Sofokleen näytelmät
| --- | --- |
Säilyneet:  Aias · Antigone · Elektra · Filoktetes · Kuningas Oidipus · Oidipus Kolonoksessa · Trakhiin naiset
Kadonneita ja katkelmallisia:  Vainukoirat
Oidipus ja sfinksi.
Kuningas Oidipuksen esitys Lugon festivaaleilla vuonna 2011.
Itsensä sokaissut Oidipus näytelmästä noin vuodelta 1896.
Kuningas Oidipuksen käsikirjoituksen sivu. Vatikaanin kirjasto, Vaticanus graecus 920, fol. 193v.
Dampierin satama

Rautamalmia odottamassa lastausta Dampierin sataman lähistöllä
Dampierin satama sijaitsee Luoteis-Australiassa, Dampierin pikkukaupungissa
Dampierin satama (engl. Port of Dampier, LOCODE: AU  DAM) on Australian länsiosat kattavan Länsi-Australian osavaltion luoteisosissa sijaitseva suursatama. Rahtimäärältään se kuuluu maailman 30 suurimman sataman joukkoon. Kaudella 2013-2014 sataman 177,5 milj. tonnin  kokonaisrahtimäärästä yli 99 prosenttia oli vientiä. Tärkeimmät vientituotteet olivat rautamalmi (83 % viennistä) ja nesteytetty maakaasu (LNG, 11 %).
Rahtiliikenne

Dampier on Australian suurimpia irtolastin vientisatamia. Amerikan satamajärjestö (AAPA) luokitteli Dampierin vuonna 2012 maailman 18. suurimmaksi rahtisatamaksi; tästä luokittelusta puuttui kuitenkin useita Kiinan suursatamia. Kaudella 2013–2014 Dampierin sataman kautta kulki 6 027 kauppalaivaa, jotka kuljettivat yhteensä 177,5 miljoonaa tonnia rahtia. Tästä 176,7 miljoonaa tonnia oli vientiä ja 0,8 miljoonaa tonnia tuontia. Viennistä 82,7 prosenttia oli rautamalmia, jota tuodaan junilla läheisiltä kaivoksilta satamaan ja kuljetetaan edelleen irtolastialuksilla esimerkiksi Kiinan satamiin. Viennin tonnimäärästä nesteytettyä maakaasua (LNG) oli 11,4 % ja suolaa 2 %. Tuonnin suurimman tuoteryhmän muodostivat polttoaineet (bensiini ja diesel, 73,4 %).
Dampierin satamaan kuuluu useita eri satama-alueita. Esimerkiksi rautamalmi, suola, LNG ja polttonesteet kuljetetaan kukin eri satama-alueilta.
Merkittäviä lähisatamia

Lähistön merkittäviä, myös Australian luoteisrannikolta suuria määriä osin samojen kaivosalueiden rautamalmia Kiinaan laivaavia satamia ovat noin 200 kilometriä Port Hedlandin itäpuolella sijaitseva Port Hedlandin satama (Australian suurin satama) ja 50 kilometriä Dampierin itäpuolella toimiva Cape Lambert. Yhdessä nämä kolme satamaa vastaavat merkittävästä osasta, joidenkin lähteiden mukaan jopa puolesta maailman rautamalmin kaupan kuljetuksista.
Aiheesta muualla

Kuvia tai muita tiedostoja aiheesta Dampierin satama Wikimedia Commonsissa
Port of Dampier (satamassa olevat alukset AIS-tietojen mukaan) (englanniksi) (marinetraffic.com)
Pilbara Ports Authority (Arkistoitu – Internet Archive) (englanniksi) (dpa.wa.gov.au)
Karratha and Dampier (englanniksi) (australiasnorthwest.com)
Irtolastialus lastattavana Dampierin satamassa
Daniel Esposito

Daniel Esposito (s. 25. marraskuuta 1963) on australialainen nykyaikainen viisiottelija. Hän kilpaili vuoden 1984 olympialaisissa sekä yksilökilpailussa että joukkuekilpailussa. Yksilökilpailussa hän sijoittui sijalle 50 yhteispistemäärällä 3 953. Paras lajisijoitus hänellä oli uinnin kuudes tila. Joukkuekilpailussa hän edusti Australiaa, joka sijoittui sijalle 14.
Hänen lapsistaan Chloe Esposito ja Max Esposito ovat myös nykyaikaisia viisiottelijoita.